હાઈ કોર્ટે આપેલા ચુકાદાને પરિણામે આ મહિનાના અંતથી સુધરાઈની કચરો ભરેલી ટ્રકોની એન્ટ્રી માટેની ચોકી (મોટર લોડર ચોકી) વડાલાના રફી અહમદ કિડવાઈ રોડ પર ખસેડવામાં આવશે. માટુંગા અને કિંગ્સ સર્કલના રહેવાસીઓની ઘણા લાંબા સમયથી માગણી હતી કે કચરો ભરેલી ટ્રકો નૉન-રેસિડેન્શિયલ વિસ્તારમાં હોવી જોઈએ, પણ સુધરાઈના અધિકારીઓના મગજમાં આ વાત ઘૂસતી નહોતી. એને પરિણામે રહેવાસીઓએ કોર્ટનો સહારો લેવો પડ્યો હતો. એમાં સાત વર્ષે કોર્ટે રહેવાસીઓની ફેવરમાં ચુકાદો આપ્યો હતો.